b'\n_START_ARTICLE_\nFlis\n_START_PARAGRAPH_\nTr\xc3\xa6flis er fast tr\xc3\xa6materiale som er sk\xc3\xa5ret eller delt i mindre stykker._NEWLINE_Tr\xc3\xa6flis er fast br\xc3\xa6ndstof af biomasse til biobr\xc3\xa6ndsel og det er et r\xc3\xa5materiale til papirmasse. Det benyttes ogs\xc3\xa5 som d\xc3\xa6kmateriale mellem planter og tr\xc3\xa6er i haver, parker og som bioreaktor til denitrifikation. En maskine til at fremstille tr\xc3\xa6flis kaldes en flishakker.'